Thomas Weld

Thomas Weld  (født 22. januar 1773 i London i England, død 10. april 1837 i Roma) var en av den katolske kirkes kardinaler.

Liv og virke

Bakgrunn
Thomas Weld fikk hjemmeundervisning av jesuittpateren Charles Plowden (1743-1821), og for et års tid gikk han på et jesuittkollegium i Liège. Under den franske revolusjon tok han seg av emigrerte prester og inntok i særdeleshet medlemmer av ordensfelleskap i sine hus. 

Den 7. juni 1796 giftet han seg med Lucy Bridget Clifford, og ble far til en datter.

Hans hustru døde den 1. juni 1815, og Weld fulgte sin øndelige veileders råd og begynte i 1818 på et teologisk studium.

Prest
Thomas Weld ble presteviet den 3. april 1821 i Paris av byens erkebiskop, Hyacinthe-Louis de Quélen. Weld hadde da nettopp finansiert opprettelsen av et barnehjem i London. 

Som prest var han først misjonskapellan i London, først i Chelsea og senere i Hammersmith.

Utnevnt til koadjutorbiskop av Kingston i Canada
Han ble utnevnt til koadjutorbiskop av Kingston i Øvre Canada og til titulærbiskop av Amiclea den 23. mai 1826. Der skulle han etter planen bistå biskop Alexander Macdonell. 

Han ble bispeviet den 6. august 1826 i Saint Edmunds College i Herfortshire ved London. Hovedkonsekrerende var biskop William Poynter, apostolisk vikar av London District; medkonsekrerende var biskopene James Yorke Bramston (koadjutor for London District) og Thomas Penswick (apostolisk vikar for Englands Northern District).  

Men han dro av forskjellige familiegrunner aldri til Canada for å tiltre embedet. Derimot reiste han til Roma, på grunn av sin datter Mary Lucys sterkt forverrede helsetilstand. Der ble han den 13. mars 1830 løst fra sin utnevnelse til koadjutorbiskop.

Kardinal
Han ble kreert til kardinal den 15. mars 1830 av pave Pius VIII, med San Marcello al Corso som tittelkirke. Fra 1833 til 1836 virket den senere kardinal Antonino Saverio De Luca (1805–1883) som hans privatsekretær.

Han deltok ved konklavet 1830–1831 som valgte pave Gregor XVI.

Han døde i Roma den 10. april 1837, i en alder av 64 år.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685
 Kardinal Francesco Barberini den yngre (1662-1738) *1721
 Kardinal Annibale Albani (1682 -1751) *1730
 Kardinal Federico Marcello Lante Montefeltro Della Rovere (1695-1723) *1732
 Biskop Charles Walmesley, O.S.B. (1722-1797) *1756
 Biskop William Gibson (1738-1821) *1790
 Biskop John Douglass (1793-1812) *1790
 Biskop William Poynter (1762-1827) *1803
 Kardinal Thomas Weld (1773-1837) *1826

Referanser

Litteratur
 Edmund Burke: Nekrolog i Dodsley’s Annual Register, 1837, London 1838 (scan).

Eksterne lenker 
 Biografi på The Cardinals of the Holy Roman Church

Engelske katolske biskoper
Engelske kardinaler
Personer fra London
Linjen Rebiba